CELEX: 62011CN0532
Language: da
Date: 2011-10-19 00:00:00
Title: Sag C-532/11: Anmodning om præjudiciel afgørelse indgivet af Oberlandesgericht Köln (Tyskland) den 19. oktober 2011 — Susanne Leichenich mod Ansbert Peffekoven og Ingo Horeis

28.1.2012   
            
            
               DA
            
            
               Den Europæiske Unions Tidende
            
            
               C 25/28
            
         
      Anmodning om præjudiciel afgørelse indgivet af Oberlandesgericht Köln (Tyskland) den 19. oktober 2011 — Susanne Leichenich mod Ansbert Peffekoven og Ingo Horeis
      (Sag C-532/11)
      (2012/C 25/50)
      Processprog: tysk
      
         Den forelæggende ret
      
      Oberlandesgericht Köln
      
         Parter i hovedsagen
      
      
         Sagsøger: Susanne Leichenich
      
         Sagsøgt: Ansbert Peffekoven og Ingo Horeis
      
         Præjudicielle spørgsmål
      
      
                  1)
               
               
                  Skal artikel 13, punkt B, litra b), i Rådets sjette direktiv 77/388/EØF (1) af 17. maj 1977 om harmonisering af medlemsstaternes lovgivning om omsætningsafgifter fortolkes således, at begrebet bortforpagtning og udlejning af fast ejendom omfatter udlejning af en husbåd, med dertilhørende kajareal og anløbsbro, som udelukkende er beregnet til stationær og varig benyttelse som restaurant/diskotek på en afgrænset og identificerbar kajplads i vandet? Er det relevant for vurderingen, hvordan husbåden er forbundet med grund og jord, eller hvor meget arbejde der er forbundet med at fjerne bådens fastgørelsesforanstaltninger?
               
            
                  2)
               
               
                  Såfremt spørgsmål 1, første punktum, besvares bekræftende:
                  Skal artikel 13, punkt B, litra b), i Rådets sjette direktiv 77/388/EØF af 17. maj 1977 fortolkes således, at begrebet »køretøjer«, der ifølge Domstolens dom af 3. marts 2005, sag C-428/02, også omfatter både, ikke finder anvendelse på en bortforpagtet husbåd, der ikke kan sejle ved egen kraft (ingen motor), og som er blevet bortforpagtet alene med henblik på varig udnyttelse på den konkrete beliggenhed og ikke med henblik på sejlads? Udgør bortforpagtningen af husbåden og anløbsbroen, herunder de dertilhørende land- og vandarealer, en samlet afgiftsfri ydelse, eller skal der i momsmæssig henseende eventuelt sondres mellem udlejningen af husbåden og af anløbsbroen?
               
            
         (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1)